[{"text_idx": "#000004", "text": "Mae ein ffordd o fyw a\u2019r newidiadau a wnawn yn golygu rhagor o gyfleoedd ar gyfer pobl broffesiynol yn y maes chwaraeon, hamdden a byw\u2019n iach. Beth bynnag fo\u2019ch camp, eich hoff chwaraeon neu\u2019ch ffordd o fyw, gallwn eich helpu drwy:h gwybodaeth a\u2019ch arbenigedd chi eich hun"}, {"text_idx": "#000006", "text": "Yn ystod eich cwrs byddwch yn treulio\u2019ch amser yn dysgu am hyfforddiant a rhaglenni ffitrwydd, ffisioleg, hyfforddi chwaraeon, datblygu a maeth yn ogystal a\u0302 gwella\u2019ch sgiliau ymarferol ar y cae ac yn y gampfa."}, {"text_idx": "#000007", "text": "Bydd cyfle ichi gymryd rhan mewn amrywiaeth o sesiynau hyfforddi ymarferol, chwarae ro\u0302l a digwyddiadau chwaraeon. Bydd cyfle ichi fynd ar ymweliadau gweithgareddau awyr agored ac anturus (y tu mewn a\u2019r tu allan i\u2019r DU), gwirfoddoli mewn gwyliau datblygu chwaraeon ac arsylwi sesiynau gan hyfforddwyr elitaidd"}, {"text_idx": "#000009", "text": "Mae gan ddysgwyr chwaraeon fynediad at ddatblygiad 4G newydd gwerth hanner miliwn o bunnoedd ar dir Clwb Rygbi Pontypridd, Ffordd Sardis a chyfleusterau Academi Elit Caerffili, gwerth miliynau o bunnoedd, wrth ymyl campws Ystrad Mynach. Mae\u2019r Ganolfan Chwaraeon Elit gwerth \u00a37 miliwn yn cynnwys caeau rygbi a phe\u0302l-droed 4G o\u2019r radd flaenaf. Defnyddir y cyfleusterau hyn ar gyfer sesiynau ac asesiadau ymarferol ochr yn ochr a\u0302 chwaraeon a gemau cartref academi\u0308au pe\u0302l-droed a rygbi\u2019r coleg."}, {"text_idx": "#000010", "text": "Ochr yn ochr a\u0302\u2019n cyrsiau academaidd craidd, rydym hefyd yn cynnal amrywiaeth o academi\u0308au chwaraeon:"}, {"text_idx": "#000011", "text": "Mae ein henw da wedi tyfu dros y blynyddoedd diwethaf gyda Choleg y Cymoedd yn cyrraedd nifer o rowndiau terfynol. Mae canran uchel o\u2019n chwaraewyr wedi ennill capiau dros Gymru dan 20 oed. Y tymor hwn mae cyn-chwaraewyr wedi ennill capiau llawn dros Gymru."}, {"text_idx": "#000014", "text": "Sefydlwyd ein hacademi Pe\u0302l-droed mewn partneriaeth gyda Cambrian & Clydach Vale BGC. Mae hyfforddiant, sesiynau yn y gampfa a gemau wythnosol ar gael ar gyfer yr holl ddysgwyr. Mae nifer o chwaraewyr wedi chwarae dros Gymru."}, {"text_idx": "#000015", "text": "Mae\u2019r academi ar agor i ddysgwyr sy\u2019n astudio ar ein rhaglenni chwaraeon. Ar waha\u0302n i sesiynau hyfforddi bydd dysgwyr yn elwa o sesiynau cryfder a chyflyru gyda hyfforddwyr cymwys, profi ffitrwydd yn gyson, cyngor ar faethiad a chymryd rhan mewn gemau cynghrair, cwpan a gemau cyfeillgar."}, {"text_idx": "#000016", "text": "Bydd ein hyfforddwyr cymwysedig yn helpu dysgwyr gyda phob agwedd ar eu hyfforddiant o sesiynau cryfder a chyflyru, profion ffitrwydd rheolaidd a chyngor maeth."}, {"text_idx": "#000017", "text": "Daeth yr Academi hon i fodolaeth drwy ymrwymiad Rygbi Cynghrair Cymru a\u2019r coleg i greu darpariaeth fel y gall chwaraewyr talentog Rygbi Cynghrair Cymru gael cymwysterau addysgol a hyfforddiant o\u2019r radd flaenaf."}]